section_heading: <center> Velika nagrada Velike Britanije</center>
paragraph_text: Lewis Hamilton odvozio je najbrže vrijeme u kvalifikacijama za sprint kvalifikacije, dok je Max Verstappen završio na drugom mjestu. Valtteri Bottas je završio treći najbrži u drugom Mercedesu, manje od dvije desetinke iza momčadskoga kolege, a Charles Leclerc je uspio pobijediti Sergija Péreza u drugom Red Bullu. Lando Norris i Daniel Ricciardo zauzeli su šestu i sedmu poziciju za McLaren, a George Russell je osvojio osmo mjesto na svojoj domaćoj stazi. Carlos Sainz je bio dvije desetinke sporiji od momčadskoga kolege Leclerca, a to je rezultiralo s čak pet pozicija lošijim rezultatom. Sebastian Vettel je bio deseti najbrži, nakon što se njegov momčadski kolega Lance Stroll u Aston Martinu nije uspio plasirati u završnu kvalifikacijsku rundu.<ref>Hamilton najbrži u kvalifikacijama za VN Velike Britanije MAXF1 Objavljeno 16. srpnja 2021. Pristupljeno 27. kolovoza 2021.